AIŠKINAMASIS RAŠTAS

Dėl Molėtų rajono savivaldybės tarybos 2020 m. rugsėjo 24 d. sprendimo Nr. B1-244 „Dėl Molėtų kultūros centro teikiamų atlygintinų paslaugų kainų nustatymo“ pakeitimo

1. **Parengto tarybos sprendimo projekto tikslai ir uždaviniai:**

Asociacija „Domino šokių studija“ 2021 m. balandžio 21 d. prašymu kreipėsi į Molėtų rajono savivaldybės tarybą. Prašyme rašoma, kad „Domino šokių studija“ savo veiklą Molėtuose vykdo jau 20 metų, ugdydama aukšto meistriškumo sportininkus bei organizuodama tarptautines sportinių šokių varžybas, įvairius kultūrinius renginius. Dėl nepalankiai susiklosčiusių veiklai aplinkybių, asociacija pastaruoju metu nemažą dalį savo veiklos perkėlė į kaimyninius rajonus. Studija svarstytų galimybę koncentruoti savo vykdomą veiklą Molėtuose, todėl prašo sumažinti naudojimosi Molėtų kultūros centro choreografijos sale įkainius vaikams.

Parengto sprendimo projekto tikslas – pakeisti naudojimosi Molėtų kultūros centro choreografijos sale kainą.

1. **Siūlomos teisinio reguliavimo nuostatos:**

Šiuo sprendimu siūloma įteisinti naują naudojimosi Molėtų kultūros centro choreografijos sale kainą.

1. **Laukiami rezultatai:**

Bus sudarytos palankesnės sąlygos repetuoti vaikų kolektyvams.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai:**

Lyginamasis variantas:

|  |  |  |  |
| --- | --- | --- | --- |
| ~~7.~~ | ~~Naudojimasis Kultūros centro choreografijos sale repeticijoms, edukaciniams užsiėmimams~~  ~~be aptarnaujančio personalo~~ | ~~1 val.~~ | ~~30,00~~ |
| 7. | Naudojimasis Kultūros centro choreografijos sale repeticijoms, edukaciniams užsiėmimams  be aptarnaujančio personalo |  |  |
| 7.1. | Suaugusiesiems | 1 val. | 6,00 |
| 7.2. | Vaikams | 1 val. | 3,00 |